Det gør mig så forfærdeligt ondt - jeg sidder selv med tykke øjne og gråd i lange baner fordi jeg mistede min elskede hest i weekenden.. Stort trøstekram herfra..
Var næsten sikker på, at det var i nat, men hun snød mig. Må jo på vagten igen  Hun er en traver, 9 år gammel med det bedste sind man kan ønske sig. Stille og rolig og helt i balance med sig selv. Faderen er også traver, og ham ejer vi også (dvs. han er faktisk til salg). Der er et billede af dem begge på min præs., hoppen til højre). Glæder mig rigtig meget til at se resultatet. Hvis følle arver dets forældres gode temperament, så går det ikke helt galt  Håber snart der sker noget, jeg fik heller ikke sovet meget sidste nat
Håber du når at se folingen, for det er virkelig en speciel oplevelse. Jeg har selv fået 3 føl og set de to af dem. Den første var Nikoline. Hun kom tilverdenen ude på folden en eftermiddag. Jeg havde gået og holdt øje med Chivas og vidste det var oppe over. Så gik jeg lige ind et øjeblik og da jeg kom ud, var Chivas igang med at sætte Nikoline til verdenen. Hun klarede det hele selv og vi stod få meter fra hende. Det var første gang Chivas skulle ha føl og også mig selv. Da det var overstået og efterbyrden var kommet ud, kom de to damer ind i boksen  Anden gang var en lille shetter vi havde, hun er desværre død nu, og hun folede sidst på eftermiddagen inde i boksen. Jeg stod igen næsten lige ved siden af, for når ikke hun var større, var jeg bange for der ville blive problemer, men det gik heldigvis godt  Tredje gang snød samme shetter os. Hun folede en morgen kort tid efter jeg havde givet dem morgenmad. Da jeg kom ud lidt senere for at lukke dem på fold, stod der en lille føllebølle og kiggede nysgerrigt  Krydser fingre for du når at se det 
Åh, det ville jeg også gerne opleve. Har haft muligheden to gange, men er desværre blevet snydt begge gange. En hoppe og hendes voksne datter var begge drægtige og skulle fole ca. samtidig. En eftermiddag var (igen) ude at kigge til damerne og gav dem frokost. Begge hopper spiste med stor appetit, så vi blev enige om at gå ind og drikke en kop kaffe. Da vi 45 min senere kom derud, havde den ældste hoppe folet. Øv. 3 dage senere lavede den yngste hoppe nøjagtigt samme nummer. Dobbelt øv.
helt specielt, jeg har overværet både kalve, føl, lam og grise (i massevis) komme til verden. Har trukket både kalve og føl ud. Det er meget forskelligt hvor tæt man kan komme på hoppen, kan den klare det selv er det jo bedst at lade den være i fred.
Esma, som du jo selv så i går, så mangler hun måske at patterne bliver helt kegleformede, men nu må vi se, hvad weekenden bringer. Yveret var i hvert faldt pænt spændt her til morgen og hun er blevet noget slap bag i. Forhåbentlig kan det gode vejr sætte gang i noget  Vi afventer fortsat...
Og vi andre venter ligeså spændt, og krydser vildt fingre for at du (Esma) når at se det hele:-) I skriver straks:-) (Med billeder af den ny følle:-) Held og lykke.
Den eneste gang i mit liv, jeg overhovedet har været i nærheden af en drægtig hoppe, fik jeg set folingen på helt nært hold. Hoppen valgte at fole midt på formiddagen mens jeg var igang med at lave hegn  Den gik i hælene på mig hele tiden og fulgte nysgerrigt med i hvad jeg lavede. Pludselig lagde den sig ned, 1½ meter fra mig og kort tid efter havde jeg en ekstra hest på folden   Et bette lille broget hingsteføl ved navn Hector. Nøj hvor var jeg nervøs. Turde næsten ikke bevæge mig af frygt for at hun skulle rejse sig op imens. Men alt gik fuldstændigt uden problemer. Det var en meget speciel oplevelse   og jeg føler mig lidt priviligeret over at have overværet den... Ligeså fantastisk var det at følge følle de første dage af hans liv. Er dybt imponeret over hvor hurtigt sådan en bette følle kan få styr på sin krop, sine bevægelser og udvikle sin helt egen personlighed. Jeg mener, i forhold til menneskers drengebørn der ikke lærer at klare sigselv før de er mellem 25 og 30 år 
Åhr man bliver da helt følskruk af denne tråd. Jeg har selv avlet mine to ungheste på 3 og 5 år, og den store snød mig, og stod bare i boksen, da vi kom ud en morgen, mens den anden var så betænksom at komme til verden ude på marken midt om dagen, som Chris beskriver. Mine andre fem heste stod på den anden side af hegnet, og fulgte med, og kom med små vrinsk og suk og grynt under folingen, og da føllet var kommet helt ud, vrinskede de alle sammen   Det var godt nok en virkelig fantastisk oplevelse, selv om jeg var lidt distraheret af at holde et videokamera i den ene hånd og en telefon til dyrlægen i den anden. Da det hele var overstået opdagede jeg at jeg havde glemt at trykke record   Så jeg har kun video af et meget, meget nyt hingsteføl, der stavrer rundt og slet ikke noget af folingen. Det var ellers blevet gode billeder med alt det lys og det frie udsyn. Der er altså ikke noget som en hest, man selv har haft fra helt ny   Her er mine to gutter som hhv. føl og toårs:   Held og lykke med at finde en foling at være med til   Pas nu på du ikke bliver bidt af det  Mvh Julie
.. tak for jeres beretninger om folinger, det er meget spændende at læse om. Moekkvi, Fuldstændig fantastisk at du fik lov til at opleve det på så nært hold i den situation og om eftermiddagen!  JulieTayler, Jeg tror, jeg bliver bidt af det. Nu er det ikke sikkert, jeg når at opleve folingen, men at se en nyfødt følle ER jeg bidt af.  Tina, Det var rigtig dejligt at se din hoppe igår, hvor er hun rund og dejlig.  Jeg håber, at bette følle kommer til verden her i weekenden, og at vi når at opleve det. :-D 
Hej igen Tina, Har du et kamera, der kan tage gode billeder i mere eller mindre mørke - altså med lang lukkertid? Jeg har noget natindstilling på mit kamera, men det er ikke ret godt. Blitz dur ikke - ikke for en lille følle.  Jeg er klar over, at vi ikke ved, hvornår på dagen, Yapsen foler, men det er godt at være forberedt ikke?
... at det lykkes for dig at opleve - for det ER specielt. Jeg har været med til to folinger - med knap 24 timer imellem. Jeg havde lejet et anneks på en gård hvor der var stutteri, og havde sagt til ejer at hun MEGET gerne måtte sige til når der blev folet - også hvis det var midt om natten. For det ville jeg bare gerne opleve. Der var det år 3 hopper der skulle fole. Så en aften kom hun ind og bankede på og sagde at nu var det altså nu, og der var problemer, så hoppen skulle nok have hjælp. Så jeg endte med ikke bare at se det, men også at have hjulpet med at hive i det ene forben (ejer tog det andet så trækket blev jævnt.) Det var stort, og jeg tror jeg stod der ude og kiggede på den lille i over en time efter, til han var på benene og havde fået mælk  Næste dag da jeg kom hjem fra arbejde, havde jeg knap stillet min cykel fra mig da staldejer kom farende og sagde at nu folede den næste - OGSÅ meg behov for hjælp. Så jeg nåede ikke engang i staldtøjet, bare at smide jakken og så var det ind og hive i forben igen. Igen et fint føl - og hun var også hurtigt på benene og fik mælk. Den tredie hoppe gik langt over tid og folede uden at vi nåede at se det - og heldigvis uden behov for hjælp. Jeg har også været med til en kælving. Der hvor Baloo står nu er der køer, og det 2 år vi var der, var der en der skulle kælve lige mens vi var i stalden. Der blev problemer, så staldejer måtte hjælpe til, og pludselig bad hun en af os om at rende ud og finde hendes mand, for der skulle hives til og det skulle være nu. Han var så langt væk at han ikke kunne nå det, så hun bad mig komme ind i boksen og hjælpe. Det var noget mere voldsomt end med hestene, for kalven fik altså bare et reb om koderne og så var det om at trække - og der skulle trækkes til. Men det endte godt - en fin lille tyrkalv, der nåede at blive en stor flot tyr og far til 10 kalve før han kom i fryseren. Jeg har ingen billeder fra noget af det - og behøver dem ikke, for jeg husker det så klart som var det i går 
.. det må være så stort at opleve et føl komme til verden. At du så oplevede det to gange med et døgns mellemrum, det må være DOBBELT glæde, tænker jeg.  Jeg træder også gerne til som fødselshjælper for Tina's hest og følle, hvis der bliver brug for det.
inde i boksen hos mine hopper, så jeg er der hver gang. De lægger sig ned og spytter følle ud i armene på mig (ej, nogen gange står de op og så holder jeg følle på vej ud   og lægger den ned i halmen). Den længste foling varende 15 min, de andre 2-7 min (ud af en 13- 14 stk) , så man kan hverken nå alarmer, at køre nogen steder eller noget som helst. Eva
Testede faktisk lige mit kamera, da jeg skulle tage billeder af ponyen den anden aften, det blev ikke nogen succes, heller ikke med natindstilling. Satser på at filme det hele, hvis vi når det og så må jeg tage nogle billeder bagefter. Medbring gerne kamera, så vi kan få så mange gode minder om det så muligt! Skriver som om det kommer til at lykkes for os, man skal vel tro på det bedste, ikke  Indtil videre har hun et KÆMPE yver, men ingen kegleformede patter endnu og heller ingen propper, men det kan jo pludseligt gå stærkt. Er sikker på at hun vælger at fole i det dejlige vejr enten idag eller morgen (læs: jeg håber det virkelig, for det er hårdt at være på folevagt   )
Esma, jeg ved godt, at du ikke ser denne tråd her midt om natten, men har ringet og skrevet til dig mange gange, kan ikke få fat i dig   Om ikke andet kan du da blive opdateret i denne tråd, når du vågner i morgen. Folingen er igang. Har lige haft dyrlæge til hende, da hun fik benet i klemme i boksen og fik en grim flænge. Han har været og bandagere hende og give stivkrampe og penicilling. Mærkede også lige efter følle, og han menter et par timer endnu. Jeg holder nu stadig skarpt øje, vil ikke gå glip af det, når jeg er så tæt på. Har ladet både digital- og videokamera op i dag, og dælme om ikke begge dele alligevel er løbet tør for strøm. Har lige smidt i laderen igen, skal bare have lidt batteri, så jeg kan filme bare en lille smule. Så altså, kl. er snart 4 lørdag nat, og folingen er igang. Venter spændt....
drama og spænding, det er ikke til at holde ud. Hvordan er det gået?? Stakkels mor at skulle gå i fødsel så dramatisk. Men alt tyder jo på at din lille følle får fødselsdag samme dag som min Frede.
Nu vil vi da se nogle billeder - nå!!! Håber at det er gået godt   trods alt.